
OPĆINA HLEBINE


JAVNI NATJEČAJ 
ZA DODJELU SREDSTAVA PUTEM POKROVITELJSTVA – (SU)FINANCIRANJE MANIFESTACIJA I DRUGIH DOGAĐANJA OD INTERESA ZA OPĆINU HLEBINE U 2023. GODINI
U P U T E  Z A  P R I J A V I T E L J E
Datum raspisivanja javnog natječaja

20. siječnja 2023.
Rok za dostavu prijava

20. veljače 2023. do 12:00 sati

I. OKVIR ZA DODJELU FINANCIJSKIH SREDSTAVA

Za pokroviteljstvo Općine Hlebine mogu se prijaviti udruge i druge neprofitne organizacije, a prijave mogu podnijeti za obilježavanje obljetnice udruge ili društva, odnosno kulturne, znanstvene, sportske, odgojno-obrazovne, humanitarne, vjerske, zdravstvene, socijalne, turističke, ekološke, gospodarske i druge manifestacije i događanja koja su lokalnog karaktera. 
Prijave se mogu poslati za pokroviteljstva nad provođenjem manifestacija i drugih događanja koja će se provoditi tijekom 2023. godine.

II. UKUPNA VRIJEDNOST JAVNOG NATJEČAJA
Ukupna vrijednost ovog javnog natječaja iznosi 1.327,23 €.

Najmanji iznos financijskih sredstava koji se može prijaviti i ugovoriti po pojedinom programu/projektu iznosi 1.327,23 €, a najveći iznos po pojedinom programu/projektu iznosi 1.327,23 €. 

Svaka udruga u okviru ovog javnog natječaja može prijaviti i ugovoriti provedbu  najviše 1 (jednog) programa/projekta koji će se provoditi tijekom 2023. godine. 
Okvirni broj ugovora po ovom natječaju iznosi 1 ugovor.
Sredstava za provođenje programa/projekta osigurana su u Proračunu Općine Hlebine Razdjel 001 OPĆINSKO VIJEĆE I OPĆINSKI NAČELNIK, Glava 00101 OPĆINSKO VIJEĆE I OPĆINSKI NAČELNIK, Program 1001 OPĆINSKO VIJEĆE I OPĆINSKI NAČELNIK, Aktivnost 100103 SPONZORSTVA, a mogu se iskoristiti najkasnije do 31. prosinca 2023. godine.

III. FORMALNI UVJETI JAVNOG NATJEČAJA
Sredstva za financiranje manifestacija/događanja udrugama i drugim potencijalnim korisnicima dodijeljivat će se uz uvjet da:

· su upisani u Registar udruga odnosno drugi odgovarajući registar i u Registar neprofitnih organizacija; 

· su se svojim statutom opredjelili za obavljanje djelatnosti i aktivnosti koje su predmet financiranja i kojima promiču uvjerenja i ciljeve koji nisu u suprotnosti s Ustavom i zakonom;

· su uredno ispunili obveze iz svih prethodno sklopljenih ugovora o financiranju iz Proračuna i drugih javnih izvora (što se dokazuje odgovarajućom izjavom potpisanom od osobe ovlaštene za zastupanje Korisnika, ne starijom od dana objave natječaja);

· da nepostoji financiranje iz drugih javnih izvora i/ili sredstva iz dijela prihoda od igara na sreću na natječajima tijela državne uprave, Vladinih ureda i tijela, javnih institucija, jedinica lokalne i područne (regionalne) samouprave odnosno sredstva iz fondova EU i međunarodnih fondova u tekućoj kalendarskoj godini za troškove provedbe aktivnosti iz prijave na Javni natječaj za dodjelu sredstava putem pokroviteljstva u 2021. godini, tj. da se natječu za financijska sredstva za troškove provedbe aktivnosti koje su zatražene u prijavi na Javni natječaj za dodjelu sredstava putem pokroviteljstva, ali je postupak za eventualno dobivanje sredstava još u tijeku te da
· imaju zadovoljavajuće organizacijske kapacitete i ljudske resurse za provedbu aktivnosti.
Da bi prijava udruge mogla biti financirana u okviru ovog natječaja prijavitelji moraju podnijeti prijavu na posebnim obrascima koji se mogu preuzeti na mrežnim stranicama Općine Hlebine (www.hlebine.hr), i to:
1. Opisni obrazac prijave programa ili projekta – Obrazac 1,

2. Obrazac Proračuna programa ili projekta  – Obrazac 2,

3. Izjavu o nepostojanju dvostrukog financiranja – Obrazac 3,

4. Izjavu o urednom ispunjenju obveza iz svih prethodno sklopljenih ugovora o financiranju iz proračuna Općine i drugih javnih izvora – Obrazac 4,

5. Popis priloga – Obrazac 5,

6. Izjavu o partnerstvu – Obrazac 6 (ukoliko je primjenjivo).
     Uz gore navedene obrasce, prijavitelji su obvezni dostavi i sljedeću dokumentaciju:

1. Presliku Rješenja iz Registra udruga Republike Hrvatske,

2. Popis članova udruge (sukladan Zakonu o udrugama).

IV. PROVJERA ISPUNJAVANJA FORMALNIH UVJETA JAVNOG NATJEČAJA
Provjeru ispunjavanja formalnih uvjeta natječaja provodi Povjerenstvo za otvaranje prijava. U postupku provjere ispunjavanja formalnih uvjeta provjerava se:
· je li prijava dostavljena na pravi natječaj i u zadanome roku,
· je li zatraženi iznos sredstava unutar financijskih pragova postavljenih u natječaju,
· je li potpisana i ovjerena izjava o nepostojanju dvostrukog financiranja,

· je li potpisana i ovjerena izjava o ispunjenju obveza iz svih prethodno sklopljenih ugovora o financiranju iz Proračuna i drugih javnih izvora,

· jesu li dostavljeni, potpisani i ovjereni svi obvezni obrasci te

· jesu li ispunjeni drugi formalni uvjeti natječaja.

V. KRITERIJI ZA OCJENJIVANJE

 
Kriteriji za odabir odnosno dodjelu sredstava za manifestacije/događanja su sljedeći:

· usmjerenost manifestacije/događanja na neposrednu društvenu korist i stvarnim potrebama u zajednici u kojoj se provodi,

· jasno definiran i realno dostižan cilj manifestacije/događanja,

· jasno definirani korisnici manifestacije/događanja,
· jasno određena vremenska dinamika i mjesto provedbe manifestacije/događanja,

· realan odnos troškova i planiranih aktivnosti manifestacije/događanja, 

· kadrovska sposobnost prijavitelja za provedbu manifestacije/događanja,

· osigurano sufinanciranje manifestacije/događanja iz drugih izvora.

VI. OCJENJIVANJE PRIJAVA KOJE SU ISPUNILE FORMALNE UVJETE JAVNOG NATJEČAJA


Ocjenjivanje prijava koje su ispunile formalne uvjete javnog natječaja provodi Povjerenstvo za ocjenjivanje.


Zadaća Povjerenstva je razmotriti i ocijeniti prijave koje su ispunile formalne uvjete sukladno kriterijima koji su propisani Javnim natječajem te dostaviti prijedlog za odobravanje sredstava općinskoj načelnici na odlučivanje.

Nakon donošenja odluke o dodjeli sredstava putem pokroviteljstva, Jedinstveni upravni odjel će na internetskim stranicama javno objaviti rezultate natječaja s podacima o prijaviteljima i manifestacijama/događanjima kojima su odobrena sredstva i iznosima odobrenih sredstava.
Jedinstveni upravni odjel će, u roku od 8 radnih dana od donošenja odluke o dodjeli financijskih sredstava obavijestiti Korisnike čije prijave nisu prihvaćene za financiranje o razlozima nefinanciranja uz navođenje ostvarenog broja bodova po pojedinim kategorijama ocjenjivanja.

Prijavitelji kojima nisu odobrena financijska sredstva može se na njihov zahtjev u roku od 8 dana od dana primitka pisane obavijesti o rezultatima natječaja omogućiti uvid u zbirnu ocjenu njihove prijave uz pravo općinske načelnice da zaštiti tajnost podataka o osobama koje su ocjenjivale prijavu. 

VII. SKLAPANJE UGOVORA O DODJELI SREDSTAVA 
S prijaviteljima kojima su odobrena financijska sredstva Općina Hlebine će potpisati ugovor o dodjeli sredstava putem pokroviteljstva u roku od 30 dana od dana donošenja odluke o (su)financiranju.

VIII. ZABRANA DVOSTRUKOG FINANCIRANJA

Za pokroviteljstva, (su)financiranje manifestacija i drugih događanja koje se već financiraju iz nekog javnog izvora i po posebnim propisima - kada je u pitanju ista aktivnost, koja se provodi na istom području, u isto vrijeme i za iste korisnike, osim ako se ne radi o koordiniranom sufinanciranju iz više različitih izvora. 

Podnositelj zahtjeva popunjavanjem obrasca daje pismenu izjavu pod materijalnom i kaznenom odgovornošću o nepostojanju dvostrukog financiranja. 

IX. PRIHVATLJIVOST TROŠKOVA
Odobrena financijska sredstva mogu se utrošiti isključivo za aktivnosti i troškove utvrđene ugovorom o financiranju.

Svako odstupanje u trošenju sredstava bez odobrenja Jedinstvenog upravnog odjela, kao nadležnog tijela, smatrat će se nenamjenskim trošenjem sredstava.

Neprihvatljivim troškovima osobito se smatraju:

· dugovi i stavke za pokrivanje gubitaka ili dugova;

· dospjele kamate;

· stavke koje se već financiraju iz javnih izvora;

· kupovina zemljišta ili građevina, osim kada je to nužno za izravno provođenje programa/projekta, kada se vlasništvo mora prenijeti na Korisnika i/ili partnere najkasnije po završetku programa/projekta;

· gubici na tečajnim razlikama;

· zajmovi trećim stranama.
X. PRIJAVA NA JAVNI NATJEČAJ
Prijave se dostavljaju isključivo na propisanim obrascima ispunjenima na računalu, koji su zajedno s Uputama za prijavitelje i ostalom natječajnom dokumentacijom, dostupnoj na mrežnoj stranici Općine Hlebine: www.hlebine.hr.
Prijave se mogu dostaviti do 20. veljače 2023. godine do 12.00 sati,  na dva načina:

1. poštom preporučeno u zatvorenoj omotnici na adresu:
OPĆINA HLEBINE
Trg Ivana Generalića 1  

48323 Hlebine
s naznakom
 „ PRIJAVA NA JAVNI NATJEČAJ ZA DODJELU SREDSTAVA PUTEM POKROVITELJSTVA – (SU)FINANCIRANJE MANIFESTACIJA I DRUGIH DOGAĐANJA OD INTERESA 
ZA OPĆINU HLEBINE U 2023. GODINI  - NE OTVARATI - “ 
2. osobnom dostavom zatvorene omotnice u prostorije Općine Hlebine.
Sve dodatne informacije mogu se dobiti telefonom na broj: 048/836-139, odnosno slanjem upita na adresu elektronske pošte: opcinahlebine@gmail.com.
XI. POPIS NATJEČAJNE DOKUMENTACIJE
1. Javni natječaj, 

2. Upute za prijavitelje, 

3. Opisni obrazac prijave manifestacije/događanja (Obrazac 1),
4. Obrazac proračuna manifestacije/događanja (Obrazac 2),
5. Izjava o nepostojanju dvostrukog financiranja (Obrazac 3),
6. Izjava o ispunjenju obveza iz svih prethodno sklopljenih ugovora o financiranju
(Obrazac 4),
7. Popis priloga koje je potrebno priložiti uz prijavu (Obrazac 5),
8. Obrazac za ocjenu vrijednosti/kvalitete (Obrazac 6),
9. Obrazac ugovora (Obrazac 7),
10. Obrazac opisnog izvještaja manifestacije/događanja (Obrazac 8), 

11. Obrazac financijskog izvještaja manifestacije/događanja (Obrazac 9).

